stanford-oval/wikipedia huggingface dataset:
אכונדרופלזיה
סיבוכים > ילדים

בילדים עם אכונדרופלזיה לעיתים קרובות יש פחות טונוס שרירים ובעקבות כך נפוץ עיכוב בהליכה ובמיומנויות המוטוריות במהלך התפתחות הילד. אצל ילדים לרוב גם נראה כיפוף ברגליים, עקשת, דלקות פרקים, בעיות נשימה, דלקות אוזניים ושיניים צפופות. כל אלה יכולים להיות מטופלים על ידי ניתוח, טיפול מתאים או פיזיותרפיה.
הידרוצפלוס הוא סיבוך קשה המופיע במקרים נדירים בהמשך לאכונדרופלזיה אצל ילדים. מצב זה מתבטא בחוסר היכולת של הנוזל השדרתי לנזול פנימה והחוצה מהגולגולת בגלל היצרות של תעלת עמוד השדרה. הצטברות נוזל זה גורמת לראש מוגדל, הקאות, עייפות, כאבי ראש ועצבנות. הטיפול במצב זה הוא בדרך כלל ניתוח המאפשר את ניקוז הנוזל.
סיבוכים > מבוגרים

מבוגרים הסובלים מאכונדרופלזיה לעיתים קרובות נאלצים להתמודד עם בעיות השמנה וסובלים מסיכון מוגבר למחלות קרדיווסקולריות. בנוסף, אופייניות תחושות של עקצוצים וחוסר תחושה ברגליים בגלל הדחיסה העצבית.
אצל נשים עם אכונדרופלזיה ההריון נחשב בסיכון גבוה, בדרך כלל מבוצע ניתוח קיסרי על מנת למנוע את הסיבוכים העלולים להתרחש בלידה הטבעית.
אפידמיולוגיה

אכונדרופלזיה הוא אחד מכמה מומים מולדים עם מאפיינים דומים, כמו פרכת, הפרעה בהתפתחות ראשי העצמות הארוכות, אכונדרוגינזיס, אוסטאופרוזיס וטנטופוריק דיספלזיה. עובדה זו מקשה בחישוב שכיחות כל אחת מההפרעות בנפרד בעיקר לאור העובדה כי קריטריוני האבחנה ממשיכים להשתנות.
ראו גם

גמדות
גמדות פרימורדיאלית
הערות שוליים

↑  achondroplasia | Definition of achondroplasia in English by Oxford Dictionaries, Oxford Dictionaries | English
1 2  Richard M. Pauli, Achondroplasia: a comprehensive clinical review, Orphanet Journal of Rare Diseases 14, 2019-01-03, עמ' 1 doi: 10.1186/s13023-018-0972-6
↑  Achondroplasia | Genetic and Rare Diseases Information Center (GARD) – an NCATS Program, rarediseases.info.nih.gov
1 2  William A. Horton, Judith G. Hall, Jacqueline T. Hecht, Achondroplasia, Lancet (London, England) 370, 2007-07-14, עמ' 162–172 doi: 10.1016/S0140-6736(07)61090-3
↑  Sara Kieffer, Achondroplasia | Johns Hopkins Pediatric Neurosurgery, www.hopkinsmedicine.org (באנגלית)
↑  Hydrocephalus - Diagnosis and treatment - Mayo Clinic, www.mayoclinic.org
↑  Voxzogo, European Medicines Agency
↑  FDA Approves First Drug to Improve Growth in Children with Most Common Form of Dwarfism, FDA website, November 19, 2021
↑  תרופה פורצת דרך לגמדות עוזרת לשחר לגבוה, אתר שווים, 27 בדצמבר 2022
↑  הרחבת סל שירותי הבריאות לשנת 2024, באתר משרד הבריאות, ‏14 במרץ, 2024
↑  Savarirayanet et al., "Vosoritide treatment accelerates bone growth in children with Achondroplasia,  Future Medicine, accepted 22 July 2021
↑  Ravi Savarirayan, Louise Tofts, Melita Irving, William R. Wilcox, Carlos A. Bacino, Julie Hoover-Fong, Rosendo Ullot Font, Paul Harmatz, Frank Rutsch, Michael B. Bober, Lynda E. Polgreen, Ignacio Ginebreda, Klaus Mohnike, Joel Charrow, Daniel Hoernschemeyer, Keiichi Ozono, Yasemin Alanay, Paul Arundel, Yumiko Kotani, Natsuo Yasui, Klane K. White, Howard M. Saal, Antonio Leiva-Gea, Felipe Luna-González, Hiroshi Mochizuki, Donald Basel, Dania M. Porco, Kala Jayaram, Elena Fisheleva, Alice Huntsman-Labed, Jonathan R. S. Day, Safe and persistent growth-promoting effects of vosoritide in children with achondroplasia: 2-year results from an open-label, phase 3 extension study, Genetics in Medicine: Official Journal of the American College of Medical Genetics 23, 2021-12, עמ' 2443–2447 doi: 10.1038/s41436-021-01287-7
↑  OMIM Entry - # 100800 - ACHONDROPLASIA; ACH, omim.org (באנגלית)
אמון טובין

| --- | --- |

 לידה:  7 בפברואר 1972 (בן 52) ריו דה ז'ניירו, ברזיל 
 תקופת הפעילות:  מ-1995 
 סוגה:  מוזיקה אלקטרונית, טריפ הופ 
 שפה מועדפת:  פורטוגזית 
 כלי נגינה:  סינתיסייזר, פונוגרף 
 חברת תקליטים:  נינג'ה טיון 
 www.amontobin.com
 פרופיל ב-IMDb
 
אמון אדונאי סנטוס דה אראויו טובין (בפורטוגלית: Amon Adonai Santos de Araújo Tobin; נולד ב-7 בפברואר 1972), הידוע בשם אמון טובין הוא מוזיקאי אלקטרוני, מלחין ומפיק ברזילאי. הוא ידוע במתודולוגיה יוצאת הדופן שלו בעיצוב סאונד ובהפקה מוזיקלית. הוציא שמונה אלבומי אולפן גדולים בחברת התקליטים נינג'ה טיון הלונדונית.
המוזיקה שלו הופיעה במספר רב של סרטי קולנוע, כולל הג'וב האיטלקי ו־-21. טובין יצר שירים לכמה סרטים עצמאיים, כמו הסרט ההונגרי טקסידרמיה משנת 2006, והמוזיקה שלו הופיעה בסרטים עצמאיים אחרים, כולל התערבות אלוהית, שהיה מועמד לפרס דקל הזהב ב-2002. מבחר שירים שלו הוצגו במודעות באמפר מסחריות ב-Toonami ובסרט האנימה IGPX משנת 2005, והוא הפיק את המוזיקה למשחקי וידאו שזכו לשבחי הביקורות כמו Tom Clancy's Splinter Cell של Ubisoft ב-2005, ו-Infamous של Sucker Punch ב-2009 .
ביוגרפיה

טובין נולד בריו דה ז'נרו, ברזיל. אביו של טובין הוא אירי. בגיל צעיר נפרדו הוריו והוא ואמו עזבו את ברזיל וחיו כתרמילאים בארצות שונות ביניהן מרוקו, הולנד, אנגליה, ופורטוגל, לעיתים במבנים נטושים. כנער התיישב טובין בברייטון, והחל להפיק מוזיקה אלקטרונית בחדר השינה שלו עם סאמפלרים וציוד. בזמן שלמד צילום עיתונות באוניברסיטה בברייטון, נענה למודעה של חברת התקליטים Ninebar הלונדונית, שביקשה אמנים לשלוח דמואים של השירים שלהם. הלייבל החתים את טובין ב-1996, והוא נסע בין ביתו בברייטון לאולפנים בלונדון כדי להפיק את היצירות הרשמיות הראשונות שלו.
תחת הכינוי Cujo (בפורטוגלית, "של מי"), הוא הוציא סדרה של יצירות מקוריות על ויניל 12 אינץ'. רבות מהן נכללו מאוחר יותר באלבומו הראשון באורך מלא Adventures in Foam, שיצא במקור ב-1996 על ידי Ninebar במהדורה מוגבלת של 5,000 עותקים.
חברת התקליטים נניג'ה טיון גדלה באותה תקופה בבריטניה בעזרת האמנים DJ Food, Funki Porcini, The Herbaliser ו-Coldcut Coldcut ו-Funki Porcini שמו לב לעבודתו של טובין ב-Adventures in Foam והניעו את הלייבל לפנות אליו. הלייבל החתים את טובין בסוף 1996, הפעם בשמו המקוצר "אמון טובין". בשנת 1997 רכשו נינג'ה טיון את הרישיונות מניינבר והוציאו מחדש את האלבום בעצמם. גרסה זו כללה את האלבום המקורי בשלמותו, ודיסק שני המכיל חומרים שלא יצאו בעבר.
ביוגרפיה > Bricolage, Permutation ו-Supermodified

במהלך השנים הבאות, טובין הוציא שלושה אלבומים. Bricolage, שיצא ב-1997, היה שיאם של שני פרויקטים שטובין התחיל לאחר אלבום הבכורה שלו מוקדם יותר באותה שנה. אלבומו השלישי Permutation יצא ב-1998. בסוף שנות ה-90, מוזיקה מבוססת דגימות הפכה פופולרית יותר עם מגוון רחב של ז'אנרים, אבל טובין עצמו עדיין לא היה מפורסם. סגנון המוזיקה של טובין לא נתפס כשייך באופן סופי לז'אנר מסוים. המבקרים שהגיבו ל-Bricolage ו-Permutation נתנו להם ביקורות חיוביות והם מוזכרים לעיתים קרובות, על ידי מבקרים ומראיינים מאוחרים יותר, כאלבומים קלאסיים של אותה תקופה. פיצ'פורק העריך את השימוש בדגימות כלי ג'אז, והשווה אותו למלחינים המפורסמים קווינסי ג'ונס ומיילס דייוויס. בביקורת משנת 1999, הם העניקו ל-Bricolage את הציון הנדיר מאוד 10/10 ואמרו שזה "אחד התקליטים הכי יצירתיים של העשור".
טובין הוציא את אלבומו הרביעי, Supermodified בשנת 2000. האלבום נחשב לאלבום המסחרי ביותר שלו עד כה.  ביקורות המבקרים היו בדרך כלל חיוביות, כאשר Pitchfork דירג את האלבום ב-9.1/10, ומגזין Stylus אמר: "לא הרבה מוזיקאים אלקטרוניים הקשורים לאולפן יכלו להציג אמירה כל כך חיה ודינמית או להפוך אותה למשעשעת ופאנקית ממש כמו Supermodified הצליח לעשות".
ביוגרפיה > Out From Out Where, The Chaos Theory ו-Foley Room

בשנת 2002, טובין עבר למונטריאול, קוויבק, קנדה. טובין גר באזור התעשייה של מונטריאול העתיקה כדי להימנע מתלונות רעש מהשכנים לאחר רדת החשיכה, שם הפיק את אלבומו החמישי Out From Out Where שיצא באותה שנה. זה היה אלבומו הראשון שנוצר בעיקר באולפן מקצועי.  מאוחר יותר הוא הוציא סינגל, Verbal, מתוך האלבום.
בינואר 2004, טובין קיבל חוזה מחברת משחקי הווידאו Ubisoft Montreal להלחין את הפסקול עבור הפרק השלישי של סדרת המשחקים המצליחה Tom Clancy's Splinter Cell. כדי להקל על השימוש במוזיקה במשחק וידאו, שבו רמת הפעולה או העלילה יכולה להשתנות בזמן אמת, כל רצועה פורקה על ידי טובין לארבעה חלקים שונים אך דומים על סמך רמת האינטנסיביות שלהם. מפתחי המשחק יכלו אז להשתמש בכל חלק כדי לספק מוזיקה המבוססת על פעולות השחקן. על אף שהוא אינו אלבום רשמי בדיסקוגרפיה של טובין, הוא נחשב ליצירה פורצת דרך בעולם רצועות הקול של משחקי וידאו שתואר כ"עידן חדש לגמרי של מדיה" על ידי Tiny Mix Tapes.
האלבום המשיך את המגמה שטובין התחיל עם Out From Out Where, כשהשתמש ביותר הקלטות שטח במהלך ההפקה. Ninja Tune הוציא את התוצאה כאלבום בשנת 2005, בשם Chaos Theory – Splinter Cell 3 Soundtrack, מספר חודשים לפני יציאת המשחק. האלבום התקבל בצורה חיובית ונהנה מקהל רחב יותר של מבקרים בתעשיית המוזיקה והמשחקים. מאוחר יותר הוקלטה גרסת Dolby Digital 5.1 סראונד של האלבום עם מהנדס האודיו בובי אזינסקי באולפן ייעודי בלוס אנג'לס.
אלבום האולפן השישי של טובין, Foley Room, יצא ב-2007. הכותרת מרמזת ל"חדרי פולי" (אנ') המשמשים מהנדסי הקלטה ואמנים להקלטת אפקטים קוליים בתעשיית הקולנוע. באלבום הזה, כל הדגימות ששימשו להפקה הוקלטו בעצמו באמצעות מיקרופון כל-כיווני. הדגימות הגיעו ממגוון רחב של מקורות כולל אופנועים, נמרים, חרקים ומים שטפטפו מברז. לאלבום תרמו גם רביעיית המיתרים קרונוס המתופף סטפן שניידר, והנבלנית שרה פאז'ה. הסינגל הראשון, "Bloodstone", יצא לחנות האייטונס חודשים לפני המשך האלבום. נינג'ה טיון הוציא לאור גם DVD שכותרתו Foley Room: Found Footage שתיעד את תהליך ההקלטה.
ביוגרפיה > ISAM ו-Two Fingers

בשנת 2006, טובין החל לשתף פעולה בפרויקט היפ הופ עם מפיק התופים והבס הבריטי Doubleclick ומספר זמרים אורחים. תחת השם Two Fingers, הזוג הוציא מספר סינגלים, ואחריו אלבום הבכורה שלהם ב-2009.
ב-2008, טובין הכריז שהוא עובד על פסקול חדש של משחק וידאו עבור "כותר PS3 שלא נחשף". מאוחר יותר זה התגלה כמשחק הבלעדי לפלייסטיישן 3, inFamous, ובשנת 2010, טובין הכריז שהוא יעבוד על המוזיקה ל-Splinter Cell: Conviction של Tom Clancy.
בינואר 2011 עודכן עמוד האמן שלו באתר Ninja Tune, עם הודעה על אלבום חדש בשם ISAM, וכן אלבום רמיקס של Splinter Cell: Chaos Theory. לאחר שהודלף על ידי עיתונאי, ISAM יצא לאור ב-20 באפריל 2011.
האלבום השני תחת Two Fingers, בשם Stunt Rhythms היה אלבום סולו של טובין ויצא לאור ב-2012.
ביוגרפיה > Nomark Records וכינויים חדשים

בפברואר 2019 הכריז האתר של אמון טובין על אלבום חדש, Fear in a Handful of Dust, שייצא באפריל 2019 בלייבל חדש, Nomark Records. יציאת האלבום ב-26 באפריל 2019 סימנה את סופה של הפסקה של 8 שנים ביציאת אלבומי LP חדשים באולפן תחת שמו של טובין (ההוצאה הקודמת שלו הייתה ISAM ב-2011). במהלך שאר 2019, טובין גם הוציא לאור שלושה סינגלים תחת Two Fingers. ב-26 ביולי 2019, טובין הוציא את האלבום Time to Run תחת כינוי חדש Only Child Tyrant.
בספטמבר 2019 הכריזה טובין על מועדון Nomark – שירות מנויים שנתי המעניק גישה לכל החומר של טובין עם יציאתו לאור, תוכן בלעדי לחברים (החומר מועבר באמצעות שירות המנויים של בנדקמפ). בדצמבר 2019, טובין הוציא אלבום בלעדי של Nomark Club עם שתי רצועות בשם Nine Bars Back תחת הכינוי של Cujo - שלא נעשה בו שימוש מאז יציאתו של Adventures in Foam ב-1996.
טובין הוציא את The World As We Know It ביולי 2020 תחת הכינוי Figueroa, אלבום שהיווה חריגה מהסגנון האינסטרומנטלי הרגיל של טובין, והציג יצירה ווקאלית בולטת. את מילות האלבום ביצע טובין עצמו בהדרכה טכנית של המפיקה סילביה מאסי. West Coast Love Stories, אלבום תחת הכינוי החדש Stone Giants, יצא לאור ביולי 2021.
האלבום "הקולנועי והאפוקליפטי" How Do You Live, שיצא תחת שמו של טובין, יצא לאור בספטמבר 2021. בשנת 2023 הוציא הלייבל Nomark Records את אלבום האוסף Nomark Selects V.1, אלבום שהכיל סינגלים שנבחרו על ידי חברי מועדון Nomark.
סגנון מוזיקלי והשפעות

טובין ידוע בעיקר בשימוש שלו בטכניקות מניפולציה של אודיו, שבהן כל חומר מקור נתון הופך להפקת צליל חדש.  השימוש שלו בטכניקה זו השתנה במהלך הקריירה שלו. בסינגלים המקוריים שלו תחת Ninebar ובשלושת אלבומיו הראשונים, הפיק טובין את כל המוזיקה ממקורות מאוסף תקליטי הוויניל האישי שלו. הוא עיבד את הצלילים עם שילוב של חומרת אודיו ותוכנה כולל Cubase, כך ש לעיתים קרובות המקור נותר בלתי ניתן לזיהוי בהקשר החדש שלו. רוב העבודות המוקדמות שלו התמקדו בסידור מחדש של ברייקים ממוזיקת ג'אז ובלוז לתבניות מורכבות ומהירות יותר.
אלבומו החמישי Out From Out Where החל את המעבר ההדרגתי מחומרים מוקלטים בכך ששילב דגימות גיטרה מקוריות. הטכניקות שלו החלו להסתעף לעיצוב סאונד, לקיחת ברייק או כלי בודד, שינוי תדרים ספציפיים להפקת צלילים חדשים.  מגמה זו נמשכה דרך משחק הווידאו שלו Tom Clancy's Splinter Cell: Chaos Theory Soundtrack, ועד אלבומו השישי, Foley Room, בו כל חומרי המקור הוקלטו בשטח בעצמו.
דיסקוגרפיה

טובין הוציא שבעה עשר אלבומי אולפן תחת כינויים שונים:
אמון טובין
Bricolage (1997)
Permutation (1998)
Supermodified (2000)
Out from Out Where (2002)
Foley Room (2007)
ISAM (2011)
Fear in a Handful of Dust (2019)
Long Stories (2019)
How Do You Live (2021)
פסקולים
Chaos Theory (2005)
אלבומי אוסף
Nomark Selects V.1 (2023)
Cujo
Adventures in Foam (1996)
Two Fingers
Two Fingers (2009)
Stunt Rhythms (2012)
Fight! Fight! Fight! (2020)
Cronos (2023) (with Muadeep)
Only Child Tyrant
Time to Run (2019)
Figueroa
The World As We Know It (2020)
Stone Giants
West Coast Love Stories (2021)
אנסטסיה פוסטובוייטובה

| --- | --- |

 לידה:  10 בפברואר 1981 (בת 43) יסניק, צ'כיה 
 
אנסטסיה ויאצ'סלבובנה פוסטובוייטובה (ברוסית: Анастаси́я Вячесла́вовна Пустово́йтова; נולדה ב-10 בפברואר 1981, אייניק, מחוז אולומוץ, צ'כוסלובקיה) היא כדורגלנית רוסייה ושופטת כדורגל.
אנסטסיה פוסטובויטובה, שיחקה במונדיאל נשים 2003 וגם שפטה במונדיאל הנשים 2019 והיא האדם הראשון לעשות זאת.
קריירה > כשחקנית כדורגל

בין השנים 2000–2003 שיחקה במועדון הכדורגל TNK ריאזאן ובין השנים 2003–2004 שיחקה ברוסיאנקה, במדי ריאזאן זכתה בשנת 2000 באליפות רוסיה .
בשנים 1996–1998 שיחקה בנבחרת הנוער לנשים, בין השנים 1998–2003 שיחקה בנבחרת הנשים של רוסיה. היא השתתפה באליפות אירופה בשנת 2001 ובגביע העולם 2003.
קריירה > כשופטת

לאחר שסיימה את קריירת המשחק, היא הפכה לשופטת. היא שלטה במשחקי אליפות הנשים ובגביע רוסיה לנשים. מאז 2009 היא שופטת בטורנירים בינלאומיים לנשים. היא שפטה את המשחקים בטורניר הכדורגל אוניברסיאדת הקיץ 2009, במשחקים אליפות אירופה לנוער 2010, במשחקי מוקדמות אליפות אירופה לנוער 2012 ובאליפות אירופה 2013 ו-2017.
בשנת 2010, התאחדות הכדורגל הרוסית הכירה בה כשופטת הטובה ביותר ברוסיה בקרב נשים.
ב-23 במרץ 2012 הפכה לשופטת הראשונה ברוסיה לשפוט במשחק של גברים. היא מונתה לשפוט במשחק אליפות הנוער בין צסק"א ללוקומוטיב. במשחק זה שלפה פוסטובוייטובה חמישה כרטיסים צהובים וכרטיס אדום אחד לשחקן צסק"א, דייוויד חורצידזה, בגין שימוש במילים גסות כלפיה.
בסיכום עונת 2011/2012, היא קיבלה שוב את פרס "השופטת הרוסייה הטוב ביותר בקרב נשים" מטעם ההתאחדות. היא נכנסה לרשימת עשרת השופטים הטובים ביותר של שנת 2017 על פי הפדרציה הבינלאומית להיסטוריה וסטטיסטיקה של כדורגל.
באפריל 2019 היא הפכה לגיבורת ערוץ היוטיוב KraSava, שמתוחזק על ידי בלוגר הווידאו הפופולרי יבגני סאווין.
בשנת 2019 היא מונתה לשופטת בגמר ליגת האלופות לנשים. ב-19 בספטמבר 2019 נכללה ברשימת השופטים שישפטו במשחקי ליגת הכדורגל המקצוענית לגברים.
ביוני 2020 נכללה כשופטת במשחק ליגת העל הרוסית בכדורגל בין טמבוב לזניט.
היא דורגה במקום השני בדירוג הפדרציה הבינלאומית להיסטוריה וסטטיסטיקה של כדורגל (IFFHS) לשנת 2021 כאחת משלושת השוטפות הטובות ביותר בעולם.
הישגים

אלופת רוסיה : 2000
הערות שוליים

↑  "Профиль" (ברוסית). Официальный сайт ФК «Динамо». אורכב מ-המקור ב-2012-05-16. נבדק ב-2012-04-23.
↑  "Профиль" (ברוסית). Футбольные судьи России. אורכב מ-המקור ב-2012-05-16. נבדק ב-2012-04-23.
↑  "Лучшим судьёй России признан Николаев" (ברוסית). Чемпионат.com. אורכב מ-המקור ב-2012-09-19. נבדק ב-2012-04-23.
↑  "ЦСКА и «Локомотив» в молодёжном первенстве рассудит женщина" (ברוסית). Чемпионат.com. אורכב מ-המקור ב-2012-09-19. נבדק ב-2012-04-23.
↑  "ЦСКА-мол. (Москва) 1:3 Локомотив-мол. (Москва)" (ברוסית). Чемпионат.com. אורכב מ-המקור ב-2012-09-19. נבדק ב-2012-04-23.
↑  "Лучшими арбитрами России по версии РФС являются Карасёв и Пустовойтова" (ברוסית). Чемпионат.com. אורכב מ-המקור ב-2012-09-19. נבדק ב-2012-05-28.
↑  "Женщина-судья - про хамство на поле / лесбиянок в футболе / взятки судьям / мечту о дебюте в РПЛ" (ברוסית). youtube.com. אורכב מ-המקור ב-2012-09-19. נבדק ב-2019-04-17.
↑  "Александр Дюков: «Пустовойтова включена в список судей ПФЛ»" (ברוסית). sport-express.ru. נבדק ב-2019-09-19.
אנדרטת ניו אינגלנד לשואה

| --- | --- |

 מידע כללי
 סוג:  אתר הנצחה 
 מיקום:  בוסטון 
 מדינה:  ארצות הברית 
 הקמה ובנייה
 תקופת הבנייה:  ?–1995
 תאריך פתיחה רשמי:  1995 
 חומרי בנייה:  זכוכית 
 יוצר:  סטנלי סייטוביץ 
 קואורדינטות:  42°21′41″N 71°03′26″W﻿ / ﻿42.3613°N 71.0573°W﻿ / 42.3613; -71.0573
 www.nehm.org
  (למפת בוסטון מוגדלת) אנדרטת ניו אינגלנד לשואה(למפת בוסטון רגילה) אנדרטת ניו אינגלנד לשואה
 
מספרים על אחד מלוחות הזכוכית של האנדרטה
מראה המעבר דרך המגדלים; עשן מיתמר מהכוך שמתחת למגדל אל מעל לפני המעבר
אנדרטת ניו-אינגלנד לשואה (באנגלית: New England Holocaust Memorial) היא אנדרטה לזכר היהודים שנרצחו בשואת יהודי אירופה, הניצבת בעיר בוסטון שבארצות הברית. היא נחנכה בשנת 1995.
האנדרטה

האנדרטה ניצבת בפארק כרמן (על שמו של ויליאם כרמן) שבמרכזה של בוסטון, בסמוך לבית העירייה שלה. היא ממוקמת בצד מסלול שביל החירות של בוסטון.
מרכיבים את האנדרטה שישה מגדלי זכוכית מרובעים, שגובהם 16.4 מטר. הם בנויים מלוחות זכוכית הצמודים אל שלד מתכת. המגדלים מוארים בשעות החשיכה.
ששת המגדלים מסמלים, לדברי מקימי האנדרטה, את ששת המיליונים של הנרצחים בשואה, את ששת מחנות ההשמדה המרכזיים – אושוויץ-בירקנאו, חלמנו, טרבלינקה, מיידנק, סוביבור, בלז'ץ – וגם את ששת הנרות בסמל המנורה.
המגדלים ניצבים בשורה על גבי מעבר ישר הבנוי מאבן גרניט, באופן שהמבקרים יכולים להלך עליו דרך ששת המגדלים. פאות המגדלים הפונות לצידי המעבר מכוסות כל אחת בשישה לוחות זכוכית. פאותיהם הפונות זו אל זו מכוסות בחמישה הלוחות העליונים בלבד, על מנת לאפשר את ההליכה דרך המגדלים.
מתחת לכל מגדל נחפר כוך בעומק של כ-1.8 מטר, אשר תקרתו – במפלס המעבר שעליו ניצבים המגדלים – מכוסה בסבכת מתכת. על קיר כל אחד מן הכוכים נרשם שמו של אחד ממחנות ההשמדה העיקריים. גחלים לוחשות על תחתית הכוכים מאירות את השמות הרשומים על הקירות. עשן מיתמר מתוך הכוכים אל מעל לפני הקרקע.
לצידי המגדלים הוצמדו בסך הכל 132 לוחות זכוכית. על גבי הלוחות נרשמו בצפיפות מספרים בני שבע ספרות - שישה מיליון מספרים בסך הכל, כמספר הנרצחים בשואה. הם גם מסמלים את המספרים שהוטבעו על זרועותיהם של אסירי מחנות הריכוז וההשמדה הנאציים. בנוסף נרשמו על גבי הלוחות טקסטים מפי קרבנות השואה וניצוליה אודות התנסויותיהם האישיות בימי השואה.
מסלול הביקור באנדרטה

מסלול הצעידה דרך המגדלים מתחיל בצדה הדרומי של האנדרטה. לפני המגדל הראשון ניצב לוח גרניט, שעליו מצוינים המאורעות העיקריים במהלך השואה ולפניה, החל בעליית המפלגה הנאצית לשלטון בגרמניה בשנת 1933 וכלה בשחרור אחרוני מחנות הריכוז וההשמדה וכניעת גרמניה ב-1945.‏
על סף המעבר בתוך המגדל הראשון נחרתה על השביל המילה "זכור" בעברית ובאנגלית. אותה מילה נרשמה בעברית וביידיש על המעבר מעברה האחר של האנדרטה.
המבקר הצועד לאורך המעבר שבתוך המגדלים יכול להביט למעלה אל תוך המגדלים ולמטה דרך הסבכות אל תוך הכוכים המעשנים שמתחתיהם.
בשוליו של המעבר, בין המגדלים, נרשמו משפטים קצרים המתארים עובדות בתולדות השואה.
בקצהו האחר של המעבר בתוך המגדלים ניצב לוח גרניט שני ועליו טקסט נודע אודות שתיקת האינטלקטואלים הגרמנים נוכח עוולות הנאצים, מפיו של הכומר הגרמני מתנגד המשטר הנאצי מרטין נימלר.
מידע נוסף

האנדרטה הוקמה ביזמתם של ניצולי שואה שהתגוררו באזור בוסטון. היא תוכננה על ידי האדריכל סטנלי סייטוביץ (Stanley Saitowitz)‏, שהצעתו נבחרה מתוך 520 הצעות שהוגשו לתחרות על תכנון האנדרטה.
האנדרטה נחנכה בטקס שהתקיים ב-22 באוקטובר 1995.
תכנון האנדרטה זכה בשני פרסים יוקרתיים – מדליית הנרי בייקון לאדריכלות זיכרון מטעם המכון האמריקני לארכיטקטים (ב-1998), ומדליית הרלסטון פרקר מטעם אגודת הארכיטקטים של בוסטון (ב-1997).‏
האנדרטה מתוחזקת על ידי רשות הפארק הלאומי ההיסטורי של בוסטון (Boston National Historic Park) ומנוהלת בעזרת אגודת ידידי האנדרטה.
בשנת 2002 זממו שני גזענים לבנים אמריקנים להרוס את האנדרטה כחלק מתוכנית להרוס מספר אתרים ולפגוע במספר אישים, שכולם קשורים לקהילות היהודיות והשחורות שבארצות הברית (יעדים נוספים לפגיעה היו הבמאי סטיבן ספילברג, הכומר ג'סי ג'קסון ובניין מוזיאון השואה של ארצות הברית). שניהם נעצרו לפני שהספיקו לבצע את זממם.
בשנת 2017 הושחתה האנדרטה פעמיים על ידי ניפוץ זכוכיות בה.
מקור

אתר אנדרטת ניו אינגלנד לשואה. תאריך כניסה: 5 במאי 2010.
ראו גם

שחרור (אנדרטה)
אנדרטת אורגון לשואה
אנדרטת השואה במיאמי ביץ'
הערות שוליים

↑  http://www.nehm.com/contents/chronology.html.
↑  http://www.nehm.com/contents/facts.html.
↑  http://www.nehm.com/contents/niemoller.html
↑  http://www.nehm.com/design/architect.html.
↑  http://www.nehm.com/design/awards.html.
↑  .http://www.nehm.org/friends/
↑  ראו כאן.
| --- | --- |
בקרת זהויות :  NLI: 987007394954405171  LCCN: no2001066364  VIAF: 139884951   WorldCat (עם VIAF): 139884951
אלואיזיוס ברטראן

| --- | --- |
 לידה:  20 באפריל 1807 Ceva, איטליה 
 פטירה:  29 באפריל 1841 (בגיל 34) former 10th arrondissement of Paris, צרפת 
 שם לידה:  Louis Jacques Napoléon Bertrand 
 מדינה:  צרפת 
 מקום קבורה:  בית הקברות מונפרנאס 
 שם עט:  Ludovic Bertrand, Aloysius Bertrand 
 שפות היצירה:  צרפתית 
 זרם ספרותי:  הרומנטיקה 
 יצירות בולטות:  Gaspard de la Nuit 
 
לואי ז'אק נפוליאון ברטראן (בצרפתית: Louis Jacques Napoléon Bertrand), המוכר בשם העט אַלוֹאִיזְיוּס ברטראן (Aloysius Bertrand)‏ (20 באפריל 1807 – 29 באפריל 1841), היה משורר, מחזאי ועיתונאי צרפתי, הנחשב לאבי השירה בפרוזה בשפה הצרפתית. ברטראן נולד בעיירה צ'ווה (Ceva) שבחבל פיאמונטה, ונפטר בבית החולים על שם נֶקֶר (Necker) בפריז. שמו יצא לתהילה בזכות יצירתו האלמותית "גספאר של הלילה" (Gaspard de la nuit), שראתה אור בשנת 1842, כשנה לאחר מותו.
לאחר מותו > קברו

במלאת 200 שנים להולדתו של ברטראן שיקמה עיריית פריז את קברו הרעוע, פרי יוזמה של אגודת מוקיריו. עבודות השיקום זכו לתמיכה, כספית בעיקר, מטעם אגודת הסופרים הצרפתית, שנרתמה לתחזק את חלקת הקבר גם בעתיד.
סונטה לאז'ן רנדואל (1840)

עת גפן תבשיל בשמי תכלת צלולים, 
 אז השכם במדרון יעלוז המון עם: 
 בכרם יבואו, הן לא באסם, 
 אדונים ומשרתים, שם ילכו, צוהלים.

 אקיש אז על סגור-דלתך. לא תיעור?
 תקיצך שחרית, ותקרא ברננה:
 אחא! הכול שם יבצורו עתה.
 כרם גם לנו, כיצד לא נבצור?

 ספרי - זה הכרם, אשכר בו של סתיו, 
 יזרמו לחבית אשכולות הזהב, 
 שיסחט מכבש עץ לעסיס ריחני.

 ואזמין את שכניי, אקראם בצנעה, 
 יצטיידו נא חיש קל בסלים, מזמרה, 
 בין זמורות ועלים יימצא גם הפרי.
יצירתו

גספאר של הלילה: פואמות פנטסטיות ברוח רמברנדט וקלו, עם הקדמה של סנט-בב (1842, פורסם לאחר מותו).
האלבום הפנטסטי. שירים, כרוניקות ומסות (1923).
גספאר של הלילה: פואמות פנטסטיות ברוח רמברנדט וקלו, מהדורה חדשה ומתוקנת בעריכת ברטראן גגן (1925).
חיבורים פואטיים. על החושניות ומבחר כתבים (1926).
כל כתביו, בהוצאת שמפיון, פריז (2000).
הערות שוליים

↑  אלואיזיוס ברטראן מתוך אנציקלופדיה בריטניקה.
| --- | --- |
בקרת זהויות :  NLI: 987007258665305171  PLWABN: 9810673877705606  BNE: XX1204997  BnF: cb11891727r (data)  CANTIC: a10437319  CiNii: DA03822480  GND: 118656805  ISNI: 0000 0001 2139 2988  LCCN: n85049035  MusicBrainz: f3072378-2ca1-4216-b850-2876ea680594  NDL: 00433175  NKC: jn20000700164  NLA: 35779540  NLG: 111730  NSK: 000006941  NTA: 070279373  RERO: 02-A000019253  SELIBR: 300056  SNAC: w6bc45kx  SUDOC: 026724782  Trove: 1083568  VcBA: 495/61416  VIAF: 73850059   WorldCat (עם VIAF): 73850059 
גספאר של הלילה: המהדורה הראשונה (1842).
אקו-אנרכיזם

אקו-אנרכיזם או אנרכיזם ירוק הוא ענף באנרכיזם המשלב אידאולוגיות של קיימות יחד עם אנרכיזם.
זרם זה גורס כי יישובים אקולוגיים (בני כמה מאות אנשים) הם צורת ההתיישבות האנושית הטובה ביותר עבור הציוויליזציה וכי מערכות התשתיות והפוליטיקה צריכות לעבור ארגון מחדש כדי להבטיח שכפרים כאלו יוקמו ויתפקדו. אקו-אנרכיסטים טוענים, כי המוסדות החברתיים חייבים להיות מאורגנים בהתאמה לכוחות הטבע, ולא כנגדם.
אקו-אנרכיזם משלב מגמות עתיקות יותר בכיוון של פרימיטיביזם, שבטיות, דמוקרטיה בינאזורית, פמיניזם (כאקו-פמיניזם), פציפיזם, פרישה וקהילה רצונית.
אחד הספרים המשפיעים ביותר בספרות האקו-אנרכיסטית הוא "ישמעאל", מאת דניאל קווין, אשר מגולל שיחות בין אדם הלומד אצל גורילה.
הוגים נוספים בזרם זה הם מארי בוקצ'ין, דריק ג'נסן (Derrick Jensen), וג'ון זרזן (John Zerzan).
הדבר שמבדיל בין אקו-אנרכיסטים לבין פרימיטיביסטים הוא ההתמקדות של הראשונים בכפר ובהון החברתי שבו, בעוד האחרונים מתמקדים יותר בטכנולוגיה, בקבלתה או דחייתה. מה שמפריד בין האקו-אנרכיסטים מהאנרכיסטים ה"ירוקים" הוא הדגשה נוקשה על השתלבות באקולוגיה וביזור, ללא יבוא של חוקים מטעם גופים חברתיים גדולים יותר לתוך האזור האקולוגי, או לתוך הכפר האקולוגי עצמו.
ראו גם

אקולוגיה חברתית
העידן החדש